Miller kritiseeris ka Euroopa katseid leida Venemaale alternatiivseid tarnijaid Kesk-Aasiast.  "Euroopa soov mitmekesistada varustajate ringi on arusaadav. Ainult et paistab, et sellised deklaratsioonid rajanevad imelikul ideel, et kõik alternatiivid on paremad kui Venemaa tootjate tarned," ütles Miller. ELi ja USA valitsusliikmete ja firmajuhtide visiidid Kesk-Aasiasse on aga tekitanud seni vaid kummalise "Kaspia paradoksi". Mingeid uusi lepinguid pole sõlmitud, üksnes hind, mida Gazpromil Kesk-Aasia gaasi eest maksta tuleb, on tõusnud, ütles Miller.